Mehmed III

Mehmed III (osmanski turski: محمد ثالث Meḥmed-i sālis; 26. maj 1566 – 22. decembar 1603) bio je sultan Osmanskog Carstva od 1595. do 1603. Njegova vladavina poznata je po mnogim pobunama i nelagodama. Biografija On je posljednji sultan koji po starom turskom običaju pogubljuje svoju braću pri stupanju na prijestolje. Tokom druge godine njegove vladavine počinje rat s Austrijom koji će biti prepušten sljedećem sultanu. Mehmed III je bio jedan od posljednjih sultana tokom čije vladavine se Osmansko Carstvo širilo. Nakon njega počinje teritorijalno propadanje Turske koje više neće biti zaustavljeno. Naslijedio ga je sin Ahmed I. Reference